4 ноември 2020 20 : 24 Напрежението около президентските избори в САЩ продължава и днес , ден след вота . Чакат се резултатите от преброяването на бюлетините в няколко ключови щата . Бившият вицепрезидент , демократът Джо Байдън засега има гласовете на 238 делегати , или т . нар . електори , които са общо 538 за страната , съобщава АФП . За победата са нужни 270 . Към този момент републиканецът Доналд Тръмп , борещ се за преизбиране , има 213 електори . Франс прес обобщава състоянието на нещата досега , посочвайки спечелените от двамата кандидати щати и в скоби броя на електорите , които това им носи . Трябва да се отчита , че броенето в много щати не е приключило и може да продължи по - дълго заради милионите гласове , изпратени по пощата . Вече спечелени щати от Байдън - Аризона ( 11 ) , Калифорния ( 55 ) , Колорадо ( 9 ) , Кънектикът ( 7 ) , Делауеър ( 3 ) , Хавай ( 4 ) , Илинойс ( 20 ) , Мейн ( 3 от 4 ) , Мериленд ( 10 ) , Масачузетс ( 11 ) , Минесота ( 10 ) , Небраска ( 1 ) , Ню Хемпшър ( 4 ) , Ню Джърси ( 14 ) , Ню Йорк ( 29 ) , Ню Мексико ( 5 ) , Орегон ( 7 ) , Роуд айлънд ( 4 ) , Върмонт ( 3 ) , Вирджиния ( 13 ) , федерален окръг Вашингтон ( 3 ) , щат Вашингтон ( 12 ) . Вече спечелени щати от Тръмп - Тексас ( 38 ) , Флорида ( 29 ) , Алабама ( 9 ) , Арканзас , ( 6 ) , Южна Каролина ( 9 ) , Северна Дакота ( 3 ) , Южна Дакота ( 3 ) , Айдахо ( 4 ) , Индиана ( 11 ) , Айова ( 6 ) , Канзас ( 6 ) , Кентъки ( 8 ) , Луизиана ( 8 ) , Монтана ( 3 ) , Мисисипи ( 6 ) , Мисури ( 10 ) , Небраска ( 4 ) , Охайо ( 18 ) , Оклахома ( 7 ) , Тенеси ( 11 ) , Юта ( 6 ) , Западна Вирджиния ( 5 ) и Уайоминг ( 3 ) . Разиграват се още 83 делегатски гласа в щатите Пенсилвания ( дава 20 ) гласа , Мичиган ( 16 ) , Джорджия ( 16 ) , Северна Каролина ( 15 ) , Уисконсин ( 10 ) , Невада ( 6 ) . Трябва да бъде разпределен и последният от четиримата електори в щата Мейн . Към момента Байдън има съвсем малък аванс в Мичиган , Уисконсин и Невада , и ако няма обрат , това ще му донесе 32 гласа , достатъчни за заветните 270 и за президентския пост ( в случай , че има досега 238 спечелени електорски гласа с тези от Арканзас ) . Тръмп пък е с преднина в Пенсилвания , Джорджия и Северна Каролина , които биха донесли общо 51 гласа за сегашния президент , които , прибавени към досегашните му 213 гласа , му дават 264 от необходими 270 . Това значи , че ако Тръмп обърне още дори само Невада , той ще събере нужните му за победата 270 делегатски гласа . Междувременно президентът вече се похвали в Туитър , че е взел Пенсилвания , макар че там не са преброени около 20 % от гласовете ( към 21 : 30 ч . българско време ) . Към 20 : 30 ч . българско време съотношението в тези щати е както следва ( отчетени са данните на CBS ) , като към нерешените резултати се прибавя и обявеният за спечелен от Байдън щат Аризона : ПЕНСИЛВАНИЯ ( голямо предимство на Тръмп - 20 гласа ) При 80 % преброени гласове Тръмп има 53 , 4 % , а Байдън - 45 , 3 % . МИЧИГАН ( минимално предимство на Байдън - 16 гласа ) При 94 % обработени бюлетини Байдън е с 49 , 6 % , а Тръмп - 48 , 7 % . ДЖОРДЖИЯ ( предимство на Тръмп - 16 гласа ) При 93 % преброени гласове Тръмп е с 50 , 3 % , а Байдън - с 48 , 5 % . СЕВЕРНА КАРОЛИНА ( предимство на Тръмп - 15 гласа ) При 95 % преброени гласове Тръмп е с 50 , 1 % , а Байдън - с 48 , 7 % . УИСКОНСИН ( минимално предимство на Байдън - 10 гласа ) При 99 % преброени гласове Байдън има минимална преднина със своите 49 , 4 % срещу 48 , 8 % за Тръмп . НЕВАДА ( предимство на Байдън - 6 гласа ) При 86 % преброени гласове Байдън е с 49 , 3 % от тях , а Тръмп - с 48 , 7 % . АРКАНЗАС ( предимство на Байдън - 11 гласа ) При 86 % преброени гласове Байдън е с 51 % , а Тръмп - с 47 , 6 % .